**SREDSTVIMA JAVNOG INFORMIRANJA**

-SVIMA-

Poreč, 26.10.2023.

**EPIC RIDES drugu godinu za redom stiže u Poreč i otkriva ljepote zapadne obale Istre**

Šesnaesto izdanje [Epic Rides Hrvatska](https://www.adriabike.hr/epic-rides/), koji od 2021. godine otkriva najljepše kutke Lijepe naše i približava ih svim zaljubljenicima u biciklizam, vodi vas i ove jeseni na zapadnu obalu Istre – u Poreč.

[EPIC RIDES Istra / Poreč](https://www.adriabike.hr/events/epic-rides-istra-porec-2023/) održat će se u subotu **28. listopada 2023.** uz potporu [Turističke zajednice Grada Poreča](https://www.myporec.com/), koja je jednako kao i generalni sponzor PAN prepoznala potencijal ovog projekta koji spaja prirodne ljepote i zaljubljenike u vožnju biciklom.

Istra kao poznata hrvatska biciklistička destinacija zbog svoje jedinstvene geografske pozicije, tipa terena, turističkih atrakcija i kvalitete usluge svake godine bilježi velik broj biciklističkih gostiju, posebice u predsezoni i post sezoni. Prekrasnu Istru ovog puta na biciklu možete doživjeti u jesenskom ruhu.

[EPIC RIDES Istra / Poreč](https://www.adriabike.hr/events/epic-rides-istra-porec-2023/) ruta provest će vas najljepšim lokacijama, šarmantnim zaseocima i skrivenim stazama zapadne Istre – od Poreča, preko Limskog zaljeva, do Svetog Lovreča…

Start je u 10.30 s rive u Poreču te već nakon nekoliko kilometara pedalirat ćete kroz beskrajne vinograde i zaštićenu šumu Kontija. Nakon feed zone i prekrasnog pogleda na Limski zaljev, vozit ćete se kroz sela i zaseoke, upoznavajući Istru iznutra. Vožnju ćete završiti krugom oko starog grada Poreča i povratkom na rivu gdje će vas dočekati obrok, osvježenje, druženje i fantastična atmosfera nakon vožnje.

Iako je Adria Bike nadaleko poznat kao organizator biciklističkih utrka, one su tek mali dio biciklističkog doživljaja u organizaciji Adria Bike-a.

EPIC RIDES u organizaciji Adria Bikea nisu utrke, već organizirana biciklistička druženja na top biciklističkim lokacijama namijenjena svim uzrastima, neovisno o tome u kakvoj su formi.

Slikovite staze bez tehnički zahtjevnih dijelova prilika su da se u nešto opuštenijem biciklističkom izdanju, ali uz svu potrebnu biciklističku podršku, otkriju i upoznaju skrivene prirodne ljepote Hrvatske. Epic Rides rute idealne su za gravel, e-bike i MTB. Oni željni što ležernijeg bicikliranja ili u nešto slabijoj kondiciji uvijek mogu iznajmiti e-bike, koji "olakšava" svaku rutu ili odabrati kraću stazu.

Misija EPIC RIDES-a je pronalazak najatraktivnijih destinacija za vožnju, kreirati vrhunsku stazu te servirati i prezentirati kroz event koji se zove Epic Rides. Prvi Epic Rides održan je u lipnju 2021. godine. Do sada je na Epic Rides eventima sudjelovalo preko 2.000 biciklista iz zemlje i inozemstva koje očekujemo i na nadolazećem 16. po redu Epic Rides Poreč/Istra.

*Dobrodošli u posljednje izdanje ovogodišnje serije EPIC RIDES Hrvatska!   
Upoznaj Hrvatsku s nama, upoznaj je biciklom!*

**Start/Cilj:** Poreč, riva   
**Start time:** 10:30   
**Finish time:** 16:30  
  
**EPIC RIDES STAZA:**   
**Dužina:** 58,1 km / Uspon: 520 metara / Off road: 53%   
**SHORT ROUTE:**   
**Dužina:** 51,5 km / Uspon: 450 metara / Off road: 50%  
  
**PRIJAVE** do četvrtka 26.10., do 16 sati na [Epic Rides Istra/Poreč](https://www.adriabike.hr/events/epic-rides-istra-porec-2023/).

Sve dodatne informacije se mogu naći i na <https://www.adriabike.hr/events/epic-rides-istra-porec-2023/>

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA